***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

🖀: 63/578-512, 06/20/3142365 Email: jegyzo@csanytelek.hu

CS/704--3/2022.

**E l ő t e r j e s z t é s**

**Csanytelek Község Önkormányzata Képviselő-testülete**

**2022. decemberi ülésére**

**Tárgy:** *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 3/2017. (II. 28.) önkormányzati rendelet**et módosító 12/2022. (X. 28.) önkormányzati rendelet korrekciója és tárgyban ../2022. (XII. .. . ) önkormányzati rendelet alkotásának kezdeményezése*

**Tisztelt Képviselő-testület!**

Tájékoztatom Önöket arról, hogy a Csongrád-Csanád Megyei Kormányhivatal Hatósági Főosztálya Törvényességi Felügyeleti Osztálya kormánytisztviselője szóban arról tájékoztatott, hogy a tárgyi önkormányzati rendelet mellékletében szereplő díjtételek összege emelése nem felel meg a hatályos vonatkozó törvény (Szt.) 115. § alkotásának céljainak, mivel az adott éven belül – kőbevésetten - kizárólag adott év január 1. és **április 1. napja közötti időszak lehet a díjtétel megállapítás időpontja**, mely **díjtétel az adott évben 1 ízben módosítható.**

Emlékeztetem Önöket arra, hogy a pandémia miatt a Kormány által kiadott rendeletével 2020. december 19. napjától 2022. június 30. napjáig tartó időszakban *tiltotta a díjtételek emelését* és *nem módosította az Szt. fent írt rendelkezését*, tehát jelenleg is hatályos az a Kormányhivatali jogértelmezés, miszerint **intézményi térítési díjat megállapítani adott év április 1. napjáig van mód.** Ezzel előállt az a helyzet, hogy 2022. évben a Társulás által fenntartott *szociális intézményekben biztosított szociális étkeztetésre a 2021. évben megállapított térítési díj összege volt érvényesítendő, a 2022. szeptember 1. napján hatályba léptetett tárgyi önkormányzati rendeletbe foglalt megemelt díjtétel összege beiktatásáig.* Ekkor került sor a 2021. évben megállapított térítési díj összegének **módosítására**, amelyet a Kormányhivatal a díjtétel 1. módosításaként értékel, *így a 2022. december 1. napján hatályba léptetett tárgyi önkormányzati rendeletbe rögzített díjtétel emelése már a 2. módosítás, ami ellentétes az Szt. vonatkozó rendelkezésével* – a Kormányhivatal állásfoglalása szerint -.

A Társulás Társulási Tanácsa az Esély Szociális Alapellátási Központja Vezetője kezdeményezésére kérte fel fenntartóként a tárgyban jogalkotásra jogosított Csanytelek Község Önkormányzata Képviselő-testületét arra, hogy az Intézményvezető által benyújtott dokumentumok alapján gondoskodjon a tárgyi önkormányzati rendelet kiadásáról, mely döntését a 12/2022. (X. 21.) Atmöt határozatába foglalta. Erre hivatkozva alapította a jogalkotásra felkért jogalkotó az önkormányzati rendelet alkotását.

A *Kormányhivatal állásfoglalást* adott ki az Szt. idézett jogszabályhelye értelmezésére, miszerint az kőbevésett, attól nem térhet el egy jogalkotó sem, miszerint megalkotni kizárólag adott év április l. napjáig lehet a tárgyi jogszabályt, módosítani pedig 1 ízben van arra mód. Az ettől való eltérés sérti a jogbiztonsághoz való jogot, ami jogbizonytalansághoz vezet és törvényességi felhívás kiadását eredményezheti. Ennek következtében különbféle szankcionálási lehetőség (pénzbírság kiszabása, fegyelmi eljárás kezdeményezése, önkormányzati rendelet alkotásának kikényszerítése helyett annak alkotása) alkalmazására kerülhet sor a Kormányhivatal eljárásában, ami méltánytalan a jogalkotásra felkért, vétlen testülettel szemben.

A település jegyzőjeként úgy értételem, hogy az állásfoglalás nem jogszabály, nem jogforrás, arra jogérvényesen hivatkozni nem lehet, annak nincs kötőereje, továbbá az nem helyettesíti a központi jogalkotó akár szándékos, vagy mulasztáson alapuló jogalkotásának hiányát, *ezért abból nem vezethető le a jogalkotás, azon belül az intézményi térítési díj emelésének tilalma.* Ennek az állásfoglalásnak tartalma a Kormányhivatal érintett kormánytisztviselője és a jegyzők körében sem volt ismert, ezért nem lehetett arra alapozni a jogalkotás díjemelésre irányuló módosítás tilalmát. Az önkormányzat rendelet-tervezete a vonatkozó központi jogszabályoknak megfelel (Jat. és annak végrehajtására kiadott rendelet), szakmai szempontból alátámasztott, így erre tekintettel került sor tárgyi önkormányzati rendelet kiadására.

**Tisztelt Képviselő-testület!**

Tájékoztatom Önöket arról, hogy az Alsó- Tisza-menti Önkormányzati Társulás Társulási Tanácsa 2022. XII. 2. napján tartott ülésén határozatába foglaltan úgy döntött, hogy az általa tárgyban 12/2022. (X. 21.) szám alatt kiadott *jogalkotásra való felkérését tartalmazó korábbi döntését tartalmazó határozatát visszavonja, mellyel megszűnt a jogalkotásra való felhatalmazás, tehát a tárgyban kiadott 12/2022. (X. 28.) önkormányzati rendelet jogalap nélkülivé vált.* Ugyanezen határozatában a Társulás Társulási Tanácsa felkérte új önkormányzati rendelet alkotására az arra jogosított testületet azzal a kikötéssel, hogy ugyanazon tartalommal, de 2022. december 1. napja helyett 2023. január 1. napjával történjen az adott intézményben az ellátottak által igénybe-vett étkeztetés után felszámított intézményi térítési díj összegének alkalmazása.

Ennek jogtechnikai megoldása a jogalkotásra felkért önkormányzat jegyzőjének feladata. A tárgyi 2022. december 1. napján hatályba lépett és már hatályon kívül helyezett önkormányzati rendelet beépült az alaprendelet adott melléklete helyébe. A tárgyban kiadandó új önkormányzati rendelet értelmében az ellátottak által fizetendő intézményi térítési díjtétel első ízben 2023. január 1. napjától érvényesítendő. Ezzel semmilyen joghátrány nem éri az ellátottakat, hiszen mindig utólagos díjfizetéssel történik az étkezési díjtételek kiegyenlítése, amire jelen esetben a tárgyi önkormányzati rendelet hatályba lépését követően 2023. február hónapban kerül sor.

**Tisztelt Képviselő-testület!**

Tájékoztatom Önöket arról, hogy a település jegyzőjeként eleget tettem mint a jogszabály előkészítője a Jat. 17. §-ában előírt *előzetes hatásvizsgálat* készítési és a Jat. 18. §-ában szabályozott *indokolási kötelezettség előterjesztésének,* melyet az önkormányzati rendelet-tervezet elengedhetetlen részeként ezen előterjesztéshez mellékelek. Az indokolás vonatkozó központi jogszabályon alapuló nyilvánosságra hozatalát nem tartom szükségesnek, mert az új önkormányzati rendelet nem tartalmaz érdemi változást. A település lakossága tájékoztatása az önkormányzat szervezeti és működési szabályzatáról szóló hatályos rendelete szerint megtörtént, arra nem érkezett észrevétel. A testület mindkét bizottsága tárgyalta, elfogadta és jóváhagyásra terjesztette be a tárgyi önkormányzati rendelet-tervezetet testület általi döntéshozatalra.

Indítványozom a tárgyi előterjesztés, az ahhoz mellékelt előzetes hatásvizsgálat, általános és részletes indokolás és a rendelet-tervezet megvitatását, *változtatás nélküli elfogadását* és a csatolt *önkormányzati rendelet-tervezet szerint tárgyi önkormányzati rendelet megalkotását.* Javaslom a testületi döntéshozatal előtt az Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményének figyelembe-vételét.

C s a n y t e l e k, 2022. december 5.

Tisztelettel:

……………………………….

Kató Pálné jegyző