***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

🖀: 63/578-512, 06/20/3142365 Email: jegyzo@csanytelek.hu

CS/494-5/2022.

**E l ő t e r j e s z t é s**

**Csanytelek Község Önkormányzata Képviselő-testülete 2022. decemberi ülésére**

**Tárgy:**  *az önkormányzat szervezeti és működési szabályzatáról szóló 14/2017. (XI. 27.) önkormányzati rendelet módosításának kezdeményezése*

**Tisztelt Képviselő-testület!**

Tájékoztatom Önöket arról, hogy központi adatszolgáltatás során felmerült a települések önkormányzatai működési szabályainak felülvizsgálata, melynek egyik része az *ülésre beterjesztett napirendi pontok elfogadása formája.* A belső vizsgálat kitért a *számozott,* illetve *számozatlan határozati formák megjelenésére*, egyszerű szótöbbséggel, határozat hozatala nélküli elfogadására. Javaslatként fogalmazódott meg, hogy minden önkormányzat képviselő-testülete ülésén készült jegyzőkönyvbe a polgármester, ill. az ülésvezető a határozatképesség megállapítása után *általa az ülés napirendjére tett javaslatát szavazásra bocsájtja, melyet számozott határozatba foglaltat.* Ezt az álláspontot a Magyarország helyi önkormányzatairól szóló 2011. évi LXXXIX. törvény (a továbbiakban: Mötv.) 48. § (1) bekezdésében foglaltakra alapozza, melynek értelmében a képviselő-testület döntéseit határozatba, vagy rendeletbe foglalja, melyet nyílt szavazással hoz meg.

Az SZMSZ szerinti eljárásrendben *felülvizsgáltam* a hatályos önkormányzati rendeletet, melyben módosítást igénylő rendelkezés beiktatása vált szükségessé. Konkrétan *a tárgyi önkormányzati rendelet 11. § (1)-(3) bekezdése, valamint a 17. § (2) bekezdés a) pontja és a bd) alpontja* érintett a számozatlan határozathozatal kérdésében, ezért célszerű annak törlése, helyette *számozott határozatba* foglalás szövegének megjelenítése, melyet a csatolt rendelet-tervezet tartalmaz.

A hatályos SZMSZ 19. § (1) bekezdés d) pontja szerint eljárva kezdeményezem a tárgyi önkormányzati rendelet alkotását, melyet annak beterjesztése előtt a település lakossága számára nyújtott tájékoztatási feladatnak is eleget-téve rögzítem, hogy a tárgyi önkormányzati rendelet-tervezet szövegének kifüggesztése a hivatal hirdetőtábláján 2022. december 5. napján megtörtént és az 5 napos lakossági véleményezési határidő letelte után megállapítottam, hogy a tárgyi önkormányzati rendelet-tervezethez *a lakosság köréből nem érkezett javaslat.*

A jogalkotásról szóló 2010. évi CXXX. törvény (a továbbiakban: Jat.) önkormányzati rendelet alkotására vonatkozó előírások betartásán túl, meg kell felelni az Alaptörvény 32. cikkének (3) bekezdésében foglaltaknak, miszerint: *az önkormányzati rendelet nem lehet ellentétes más jogszabállyal.* Ezt a tilalmat szegnénk meg, amennyiben a fent hivatkozott vonatkozó önkormányzati rendeletben foglaltaktól eltérően hagynánk hatályban az idézett jogszabály érintett részét.

A jogszabályszerkesztésről szóló 61/2009. (XII. 14.) IRM rendelet (a továbbiakban: IRM rendelet) 105. §-a lehetővé teszi a jogszabály szövegének szövegcserés módosítását, melyhez a csatolt módosító rendelet-tervezet igazodik.

A fentiekre alapozva kezdeményezem az *önkormányzati rendelet hatályba léptetését annak kihirdetését követően, 2023. január 01. napjával.* Ez az önkormányzati rendelet olyan rendelkezéseket tartalmaz, amelyek a rendelet hatályba lépése napján beépülnek az alaprendeletbe, mellyel a rendelkezés a hatályba lépését követő nappal végrehajtottá válik a Jat. 12. § vagy 12/B. § rendelkezései szerint, tehát a törvény erejénél fogva. Ezzel az automatikus hatályon kívül helyezésen túl szükség van a módosító, kiüresedett önkormányzati rendelet hatályon kívül helyezésére is, amely a fent írtak szerinti 2. napon következik be, így nem marad felesleges, rendelkezést nem tartalmazó norma hatályban.

Ezen előterjesztéshez csatolt, a Jat. 17. §-a szerint elkészített, *előzetes hatásvizsgálatban* leírtak általam vélelmezett elemzést tartalmaznak a tárgyra vonatkoztatott döntés várható eredményéről.

A Jat. 18. szakasza a jogszabály előkészítője számára előírja, hogy az önkormányzati rendelet-tervezetéhez *indokolást* kell készíteni, benne a társadalmi, gazdasági, szakmai okokra és célokra utalva, megjelölve a jogi szabályozás várható kihatásait. Ezt az *általános* és *részletes indokolás* tartalmazza, ezért az önkormányzati rendelet-tervezetben foglaltak könnyebb értelmezése érdekében célszerű annak tanulmányozása.

Az indokolás tartalmazza azon véleményemet, miszerint *nincs szükség az indokolás közzétételére,* tekintettel a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdés a-b) pontjában) írtakra, miszerint a végrehajtottá vált jogszabályt nem kell külön indokolásban megjeleníteni, mivel a normában foglaltak kihatása a település lakossága körében nem mutatható ki.

Tájékoztatom Önöket arról, hogy a Jat. 19. § (1) bekezdése szerint eljárva, a tárgyi rendelet-tervezetet és ahhoz tartozó előzetes hatásvizsgálatot és az indokolást az SZMSZ ide vonatkozó rendelkezéseinek megfelelve benyújtottam az Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság elé előzetes véleményalkotásra.

**Tisztelt Képviselő-testület!**

Indítványozom a tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet határozat hozatal nélküli, az érintett Bizottságok előzetes véleményének figyelembevételével való elfogadását és a tárgyban önkormányzati rendelet kiadását.

C s a n y t e l e k, 2022. december 5.

Tisztelettel:

……………………………..

Kató Pálné jegyző